༄༄༅། །གཉིས་པ། རྟོགས་བརྗོད་བཻཌཱུརྱ་སྔོན་པོའི་བུམ་བཟང་།
གཉིས་པ། རྟོགས་བརྗོད་བཻཌྰུར་
སྔོན་པོའི་བུམ་བཟང༌།
, 5,

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།
༄༅།།སྟོན་པ་མཉམ་མེད་ཐུབ་པའི་དབང་བོའི་མཛད་པ་བཅུ་
གཉིས་མདོར་བསྡུས་ཏེ་བརྗོད་པ་མུ་ཏིག་ཕྲེང་བ།
སྒྲིབ་གཉིས་འདམ་ལས་གྲོལ་བའི་ཨུཏྤལའི།། ལྟེ་བར་བཞུགས་པའི་ཤེར་ཕྱིན་གླེགས་བམ་དང་།། རལ་གྲིའི་
འཁྲི་ཤིང་གཡོ་བའི་འོད་ཟེར་གྱིས།། ཁམས་གསུམ་མུན་པ་འཇོམས་པ་དེ་ལ་འདུད།། ཐེག་གསུམ་དགེ་འདུན་རྒྱུ་
སྐར་ཕྲེང་བ་ཡིས།། ཡོངས་བསྐོར་སྒྲིབ་གཉིས་དག་པའི་མཁའ་དབྱིངས་སུ།། མངོན་འཕགས་ཐུབ་དབང་སྨྲ་བའི་
ཉི་མ་ཡི།། དགེ་ལེགས་སྣང་བས་འཇིག་རྟེན་ཁྱབ་པར་མཛོད།། རྨད་བྱུང་གསང་གསུམ་བདུད་རྩིའི་རྒྱ་མཚོའི་
རྒྱུན།། མཁས་མང་ལེགས་བཤད་བུམ་པར་ཡོངས་འཁྱིལ་བ།། བདག་བློ་ཀུ་ཤའི་རྩེ་མོས་ཉེར་བླངས་ནས།། གདུང་
སེལ་བསང་གཏོར་བགྱིད་ལ་བརྩེ་བས་(༢ན)དགོངས། །
དེ་ལ་འདིར་བདག་ཅག་རྣམས་ཀྱི་སྟོན་པ་ཐུགས་རྗེ་ཆེན་པོ་དང་ལྡན་པ་མཉམ་མེད་ཤཱཀྱའི་རྒྱལ་བོ་དེ་
ཉིད་ཅི་ལྟར་སངས་རྒྱས་པའི་ཚུལ་སྤྱིར་བསྟན་པ་དང་། མཛད་པ་བཅུ་གཉིས་བྱེ་བྲག་ཏུ་བཤད་པའོ། །
དང་བོ། སངས་རྒྱས་པའི་ཚུལ་སྤྱིར་བསྟན་པ།
སངས་རྒྱས་པའི་ཚུལ་སྤྱིར་བསྟན་པ་ལ་གསུམ་སྟེ། དང་བོར་བྱང་ཆུབ་མཆོག་ཏུ་ཐུགས་བསྐྱེད་ཚུལ། བར་
དུ་བསོད་ནམས་དང་ཡེ་ཤེས་ཀྱི་ཚོགས་བསགས་ཚུལ། མཐར་མངོན་པར་རྫོགས་པར་སངས་རྒྱས་པའི་ཚུལ་ལོ། །
དང་བོ། བྱང་ཆུབ་མཆོག་ཏུ་ཐུགས་བསྐྱེད་ཚུལ།
བྱང་ཆུབ་མཆོག་ཏུ་ཐུགས་བསྐྱེད་ཚུལ་ལ་ཉེར་ལེན་གྱི་རྒྱུ་དང་། ལྷན་ཅིག་བྱེད་པའི་རྐྱེན་གཉིས་ལས།
དང་བོ་ནི་རིགས་སད་པའི་རྐྱེན་གྱིས་བྱུང་བའི་སྙིང་རྗེ་ཉིད་ཡིན་ཏེ། དྲིན་ལན་བསབ་པའི་མདོ་ལས། སྟོན་པ་
འདི་བསྐལ་པ་དཔག་ཏུ་མེད་(༢བ)པའི་སྔོན་རོལ་ནས་ཤེས་རབ་དང་སྙིང་རྗེའི་སྟོབས་ཀྱིས་དགེ་བའི་རྩ་བ་རྒྱ་
<!6》£3

༄༅། །གཉིས་པ། རྟོགས་བརྗོད་བཻཌྰུར་སྔོན་པོའི་བུམ་བཟང༌།
ཆེན་པོ་བསགས་པ་ཡིན་ཀྱང་།
བར་སྐབས་སུ་ལས་དབང་གིས་དམྱལ་བའི་ཤིང་རྟ་འདྲེན་པའི་གྱད་དུ་འཁྲུངས་
པའི་ཚེ། གྲོགས་ལ་སྙིང་རྗེ་ཚད་མེད་པ་སྐྱེས་ནས་གཤིན་རྗེ་ཨ་བ་གླང་མགོ་དང་། སྡིག་པ་སྦྲུལ་མགོ་གཉིས་ལ་
འདིའི་ཁུར་ཡང་བདག་གིས་འཁུར་བར་ཅི་གནང་ཞེས་ཞུས་པས། གཤིན་རྗེ་རྣམས་ཁྲོས་ཏེ་སེམས་ཅན་རྣམས་
རང་རང་གི་ལས་ཀྱི་བགོ་སྐལ་ལ་སྤྱོད་པ་ལ་ཁྱོད་ཀྱིས་ཅི་བྱར་ཡོད་ཟེར་ནས། ལྕགས་ཀྱི་ཐོ་ལུམ་མགོ་ལ་བསྣུན་
པའི་རྐྱེན་གྱིས་ཚེ་འཕོས་ཏེ་ལྷའི་ནང་དུ་སྐྱེས་ནས་ལོ་མང་བོར་བདེ་བ་ཉམས་སུ་མྱོང་ཞིང་། དེ་ལས་ཤི་འཕོས་ཏེ་
ལྷོ་ཕྱོགས་ཀྱི་རྒྱུད་དུ་རྫ་མཁན་གྱི་བུ་ཁྱེའུ་སྣང་བྱེད་དུ་གྱུར་པར་བཤད་པས་སོ། །
གཉིས་པ་ནི། སེམས་བསྐྱེད་པ་དེ་གོང་དུ་འཕེལ་བ་དགེ་བའི་བཤེས་གཉེན་ལ་རག་ལས་པས། རྫ་མཁན་
གྱི་བུ་ཁྱེའུ་སྣང་བྱེད་དེས་ཤཱཀྱ་ཐུབ་པ་ཆེན་པོ་ལ་དད་པ་ཆེན་པོ་སྐྱེས་ནས་གདུགས་གཅིག
མཆིལ་ལྷམ་ཟུང་
གཅིག རྫའི་བུམ་པ་བྱི་དོར་བྱས་པ་གཅིག མགྲོན་བུ་ལྔ་མེ་ཏོག་ཏུ་གཏོར་ཏེ། དེ་བཞིན་གཤེགས་པ་ཁྱེད་སྐུ་ཅི་
འདྲ་དང་། ཞེས་སོགས་ཀྱིས་སྨོན་ལམ་བཏབ་ནས་སེམས་བསྐྱེད་པ་ཡིན་ཏེ། མདོ་སྡེ་བསྐལ་བ་བཟང་བོ་ལས། ང་
ནི་སྔོན་ཚེ་དབུལ་བོར་གྱུར་པའི་ཚེ།། དེ་བཞིན་གཤེགས་པ་ཤཱཀྱ་ཐུབ་ཆེན་ལ།། (༣ན)འཇམ་གང་ཞིག་གིས་དབུལ་
བ་བྱས་ནས་ཀྱང་།། དང་བོར་བྱང་ཆུབ་ཏུ་ནི་སེམས་བསྐྱེད་དོ།། ཞེས་དང་། རྣམ་སྣང་མངོན་བྱང་ལས་ཀྱང་། གསང་
བའི་བདག་པོ། ཐམས་ཅད་མཁྱེན་པའི་ཡེ་ཤེས་དེ་ནི་བྱང་ཆུབ་ཀྱི་སེམས་ལས་བྱུང་བ། སྙིང་རྗེའི་རྩ་བ་ཅན།
ཐབས་ལས་བྱུང་བ། ཐབས་ཀྱི་མཐར་ཕྱིན་པའོ།། ཞེས་གསུངས་པ་ལྟར་རོ། །
གཉིས་པ། བར་དུ་བསོད་ནམས་དང་ཡེ་ཤེས་ཀྱི་ཚོགས་བསགས་ཚུལ།
འདི་ལ་ཚོགས་བསགས་པའི་ཡུན་ཚད། ཇི་ལྟར་བསགས་ཚུལ། ཚོགས་ཀྱི་ངོ་བོ་དང་གསུམ། དང་བོ་
ནི། བཀའ་བསྟན་བཅོས་ཕལ་ཆེར་ལས་གྲངས་མེད་གསུམ་དུ་བཤད་དེ། ཚོགས་སྦྱོར་དང་ས་དང་བོ་ལ་གྲངས་
མེད་དང་བོ་དང་། དེ་ནས་ས་བདུན་པའི་བར་གྱིས་གྲངས་མེད་གཉིས་པ་དང་། དག་ས་གསུམ་དུ་གྲངས་མེད་
གསུམ་པ་རྫོགས་པར་བཤད་པའི་ཕྱིར་དང་། བརྒྱད་སྟོང་འགྲེལ་ཆེན་ལས་གྲངས་མེད་སོ་གསུམ་དུའང་བཤད་
དེ། ཚོགས་ལམ། དྲོད་རྩེ། བཟོད་མཆོག་གསུམ་ལ་གྲངས་མེད་རེ་རེ། ས་བཅུ་རེ་རེ་ལ་གྲངས་མེད་གསུམ་དུ་བཞེད་
པའི་ཕྱིར་རོ།། གྲངས་མེད་གསུམ་དུ་བཤད་པ་ནི་སུམ་ཚན་བཅུ་གཅིག་ཏུ་ངེས་པ་དང་། གདུལ་བྱ་སྐྲག་པ་སྤང་
བའི་ཆེད་དུ་ཡིན་ནོ་ཞེས་དམ་པ་འགའ་ཞིག་གསུང་ངོ་། །
གཉིས་པ་ལ་སྤྱིར་བསྟན་པ་དང་། ཐེག་པ་ཆེ་ཆུང་གི་ཁྱད་པར་སོ་སོར་བཤད་པའོ།། དང་བོ་ནི། སྟོན་
7

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།
པ་ཐུགས་རྗེ་ཅན་འདི་ཉིད་(༣བ)རྒྱལ་བོ་ཕོ་བྲང་རྣམ་པར་རྒྱལ་བའི་རྒྱལ་མཚན་དུ་རྒྱལ་བོའི་སྲས་གཞོན་ནུ་
བརྩོན་འགྲུས་སྦྱོད་(སྤྱོད་)དུ་གྱུར་པའི་ཚེ། དེ་བཞིན་གཤེགས་པ་ཕུང་བོ་ཆེན་པོ་ཉན་ཐོས་ཀྱི་ཚོགས་དང་བཅས་
པ་བསྙེན་བཀུར་ཞིང་སྨོན་ལམ་བཏབ་པ་ནས་བཟུང་སྟེ། འདྲེན་པ་གཙུག་ཏོར་ཅན་ལ་ཐུག་གི་བར་གྱི་སངས་
རྒྱས་བདུན་ཁྲི་ལྔ་སྟོང་ལ་རྙེད་པ་དང་བཀུར་སྟིའི་སྒོ་ནས་ཚོགས་གཉིས་རྒྱ་ཆེན་པོ་བསགས་སོ།། གྲངས་མེད་
གཉིས་པ་ལ་རྒྱལ་བོ་མཛེས་པར་སྣང་བའི་ཕོ་བྲང་ཛམ་བུ་གསེར་ཞེས་བྱ་བར་ཚོང་དཔོན་ཤེས་རབ་དང་བོར་
གྱུར་ཏེ། དེ་བཞིན་གཤེགས་པ་དཀོན་མཆོག་ཡན་ལག་འཇིག་རྟེན་དུ་བྱོན་པ་ལ་བསྙེན་བཀུར་ཞིང་སྨོན་ལམ
བཏབ་པ་ནས་མར་མེ་མཛད་ལ་ཐུག་གི་བར་དུ་སངས་རྒྱས་བདུན་ཁྲི་དྲུག་སྟོང་ལ་ཚོགས་གཉིས་རྒྱ་ཆེན་པོ་
བསགས་སོ།། གྲངས་མེད་གསུམ་པ་ནི་རྒྱལ་བོ་དགྲ་ཐུབ་ཀྱི་ཕོ་བྲང་གྲོང་ཁྱེར་པདྨ་ཅན་དུ་གཞོན་ནུ་ཆོས་ཀྱི་སྤྲིན་
ཞེས་བྱ་བར་གྱུར་པའི་དུས། སངས་རྒྱས་མར་མེ་མཛད་ལ་ཨུཏྤལ་ལྔའི་(ལྔས་)གཏོར་ཏེ། ཁྲི་སྙན་ས་ལེའི་པགས་
པ་གདན་དུ་བཏིང་ནས་འདི་ལ་ཞབས་བཞག་ཏེ་(སྟེ་)ལུང་མི་སྟོན་ན་བདག་གི་ལུས་བསྐམས་(བསྐམ་)པར་
བྱའོ་ཞེས་ཞུས་ཤིང་དམ་བཅས་པས། རལ་བའི་སྟེང་དུ་སྟོན་པ་ཞབས་གསེར་གྱི་འཁོར་ལོས་སྤྲས་པ་བཞག་སྟེ་
འདི་ནི་ལྷ་དང་བཅས་པའི་འཇིག་རྟེན་གྱི་མཆོད་གནས་ཡིན་ཏེ། མ་འོང་བ་(འོངས་པ་)ན་སངས་རྒྱས་ཤཱཀྱ་
ཐུབ་པ་ཞེས་བྱ་བར་(༤ན)འགྱུར་རོ།། ཞེས་ལུང་བསྟན་པའི་མོད་ལ་རྫུ་འཕྲུལ་གྱིས་ནམ་མཁར་འཕགས་ཏེ་
ཏིང་ངེ་འཛིན་བརྒྱ་སྟོང་མངོན་སུམ་དུ་བྱས་ཏེ། ཇི་སྐད་དུ། སངས་རྒྱས་མར་མེ་མཛད་ལ་ཨུཏྤལ་ལྔས། གཏོར་
་རལ་བ་གདན་དུ་བཏིང་བྱས་པས།། མི་སྐྱེའི་ཆོས་ལ་བཟོད་པ་ཐོབ་གྱུར་ཏེ།། ཤཱཀྱའི་རྒྱལ་བོར་འགྱུར་ཞེས་ང་
ལུང་བསྟན།། ཞེས་གསུངས་པ་ལྟར་རོ།། དེ་ནས་བཟུང་སྟེ་འདྲེན་པ་རྣམ་གཟིགས་ལ་ཐུག་གི་བར་དུ་སངས་རྒྱས་
བདུན་ཁྲི་བདུན་སྟོང་ལ་ཚོགས་གཉིས་རྒྱ་ཆེན་པོ་བསགས་ཏེ་སངས་རྒྱས་དབང་བོའི་ཏོག་ཏུ་མངོན་པར་རྫོགས་
པར་སངས་རྒྱས་པར་མཛད་དོ།། དེ་ནས་ཚེ་ལོ་སུམ་ཁྲི་བའི་དུས་སུ་རྒྱལ་བོའི་ཕོ་བྲང་གཉེན་ལྡན་དུ་སངས་རྒྱས་
འོད་སྲུང་བྱོན་པའི་ཚེ། བྲམ་ཟེ་ཁྱེའུ་བླ་མར་སྤྲུལ་ཏེ་རྙེད་པ་དང་བཀུར་སྟིས་མཆོད་ཅིང་སྐུ་ཚེ་ཕྱི་མ་ལ་དགའ་
ལྡན་དུ་དམ་པ་ཏོག་དཀར་དུ་སྐྱེས་ནས་ལྷ་རྣམས་ལ་ཆོས་སྟོན་པར་མཛད་དེ། མཛོད་ལས། རྣམ་གཟིགས་མར་
མེ་རིན་ཆེན་གཙུག། གྲངས་མེད་གསུམ་གྱི་ཐ་མར་བྱུང་།། དང་བོ་ཤཱཀྱ་ཐུབ་པ་ཡིན།། ཞེས་དང་། དེའི་རང་འགྲེལ་
ལས། སངས་རྒྱས་རིན་ཆེན་གཙུག་ཏོར་ཅན་གྱི་ཚེ་ནི་གྲངས་མེད་དང་བོ་རྫོགས་སོ།། བཅོམ་ལྡན་འདས་མར་
མེ་མཛད་ཀྱི་ཚེ་ནི་གཉིས་པ་རྫོགས་སོ།། དེ་བཞིན་གཤེགས་པ་རྣམ་པར་གཟིགས་ཀྱི་ཚེ་ནི་གསུམ་པ་རྫོགས་སོ།།
ཞེས་གསུངས་པ་ལྟར་རོ།། གཉིས་པ་ལ་ཐེག་(༤བ)དམན་པ་དང་། ཐེག་ཆེན་པའི་ལུགས་སོ།། དང་བོ་ནི། སྔར་གྱི་
ཚོགས་དེ་དག་ཚོགས་ལམ་གྱི་གནས་སྐབས་ཁོ་ན་ཡིན་ཞིང་། དམ་པ་ཏོག་དཀར་ཡང་ཚོགས་ལམ་པ་ཡིན་པས་
8

༄༄༅། །གཉིས་པ། རྟོགས་བརྗོད་བཻཌྰུརྱ་སྔོན་པོའི་བུམ་བཟང་
རྒྱལ་བུ་གཞོན་ནུ་དོན་གྲུབ་ཏུ་སྐྱེ་བ་བཞེས་ནས་རྡོ་རྗེ་གདན་དུ་སྦྱོར་ལམ་དྲོད་ནས་ཟད་མི་སྐྱེའི་ཡེ་ཤེས་ཀྱི་བར་
དུ་མངོན་དུ་མཛད་པར་བཞེད་དེ། མཛོད་ལས། སྟོན་དང་བསེ་རུ་བྱང་ཆུབ་པར།། བསམ་གཏན་མཐའ་རྟེན་
གཅིག་ལ་ཀུན།། དེ་ཡི་སྔོན་དུ་ཐར་ཆ་མཐུན།། ཞེས་གསུངས་པ་ལྟར་རོ།། གཉིས་པ་ནི། གཞོན་ནུ་བརྩོན་འགྲུས་
སྦྱོད་(སྤྱོད་)དུ་གྱུར་པའི་ཚེ་ས་དང་བོ་མན་ཆད་མངོན་དུ་བྱས། ཚོང་དཔོན་ཤེས་རབ་དང་བོར་གྱུར་པའི་ཚེ་ས་
བདུན་པ་མན་ཆད་མངོན་དུ་བྱས། གཞོན་ནུ་ཆོས་ཀྱི་སྤྲིན་དུ་གྱུར་པའི་ཚེ་དག་པ་ས་གསུམ་མངོན་དུ་བྱས་ཏེ་
གཞི་དང་སྙིང་བོ་མེ་ཏོག་གིས་བརྒྱན་པའི་ཞིང་དུ་རྒྱལ་བ་དབང་བོའི་ཏོག་ཏུ་སངས་རྒྱས་པར་བཞེད་དོ། །
གསུམ་པ་ནི། མདོ་སྡེ་རྒྱན་ལས། སྦྱིན་དང་ཚུལ་ཁྲིམས་བསོད་ནམས་ཀྱི།། ཚོགས་ཡིན་ཤེས་རབ་ཡེ་ཤེས་
ཀྱི།། གསུམ་ནི་གཉིས་ཆར་ལ་ཡང་གཏོགས།། ལྔ་ཆར་ལ་ཡང་ཡེ་ཤེས་ཚོགས།། ཞེས་དང་། རིན་ཆེན་ཕྲེང་བ་ལས།
གཟུགས་ཀྱི་སྐུ་ནི་མདོར་བསྡུ་ན།། བསོད་ནམས་ཚོགས་ལས་འཁྲུངས་པ་སྟེ།། ཆོས་ཀྱི་སྐུ་ནི་མདོར་བསྡུ་ན། རྒྱལ་
བོ་ཡེ་ཤེས་ཚོགས་ལས་འཁྲུངས།། ཞེས་གསུངས་པ་ལྟར་རོ། །
གསུམ་པ། མཐར་མངོན་པར་རྫོགས་པར་སངས་རྒྱས་པའི་ཚུལ།
གསུམ་པ་(༥ན)ནི། གཟུགས་ཁམས་གནས་རིགས་བཅོ་བརྒྱད་པ་འོག་མིན་སྟུག་པོ་བཀོད་པའི་ཞིང་དུ་
གནས་ངེས་པ་འོག་མིན། དུས་ངེས་པ་བསྐལ་བ་མ་སྟོང་བར། སྐུ་ངེས་པ་མཚན་དང་དཔེ་བྱད་ཀྱིས་བརྒྱན་ཅིང་
འཁོར་ངེས་པ་བྱང་སེམས་འཕགས་པ་འབའ་ཞིག་ལ་ཆོས་ངེས་པ་ཐེག་པ་ཆེན་པོའི་ཆོས་འབའ་ཞིག་གསུངས་
པ་སྟེ། ངེས་པ་ལྔ་ལྡན་གྱི་ལོངས་སྐུར་མངོན་པར་རྫོགས་པར་སངས་རྒྱས་ནས་མཆོག་གི་སྤྲུལ་སྐུ་སྐྱེ་བ་སྤྲུལ་སྐུ་
བཟོ་བོ་སྤྲུ་(སྤྲུལ་)སྐུ་སོགས་སྟོང་གསུམ་འཇིག་རྟེན་གྱི་ཁམས་ཐམས་ཅད་དུ་གངྒཱའི་རྡུལ་དང་མཉམ་པའི་སྐུའི་
བཀོད་པ་སྟོན་པར་མཛད་པ་ཡིན་ཏེ། དམ་ཆོས་པད་དཀར་ལས། བསྐལ་བ་བྱེ་སྟོང་བསམ་གྱིས་མི་ཁྱབ་པ།། དེ་ཡི་
ཚད་ནི་ནམ་ཡང་མེད་པ་ནས།། བྱང་ཆུབ་མཆོག་རབ་དེ་ནི་ངས་ཐོབ་སྟེ།། ང་ནི་རྟག་ཏུ་ཆོས་ཀྱང་རབ་འཆད་དོ།།
ཞེས་དང༌། ལང་གཤེགས་ལས་ཀྱང༌། རིན་ཆེན་སྣ་ཚོགས་མཛེས་པ་ཡི།། འོག་མིན་གནས་མཆོག་ཉམས་དགའ་
བར།། ཡང་དག་རྫོགས་སངས་དེར་སངས་རྒྱས།། སྦྲུལ་(སྤྲུལ་)པ་བོ་གཅིག་འདིར་འཚང་རྒྱ།། ཞེས་གསུངས་པ་
ལྟར་རོ། །
9

༄༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།
གཉིས་པ། མཛད་པ་བཅུ་གཉིས་བྱེ་བྲག་ཏུ་བཤད་པ།
མཛད་པ་བཅུ་གཉིས་བྱེ་བྲག་ཏུ་བཤད་པ་ལ། ལུང་འགོད་པ་དང་། དེའི་དོན་བཤད་པའོ།། དང་བོ་ནི།
རྒྱུད་བླ་མ་ལས། ཐུགས་རྗེ་ཆེན་པོས་འཇིག་རྟེན་མཁྱེན།། འཇིག་རྟེན་ཀུན་ལ་གཟིགས་ནས་ནི།། ཆོས་ཀྱི་སྐུ་(༥བ)
ལས་མ་གཡོས་པར།། སྤྲུལ་པའི་རང་བཞིན་སྣ་ཚོགས་ཀྱིས།། སྐྱེ་བ་མངོན་པར་སྐྱེ་བ་དང་།། དགའ་ལྡན་གནས་
ནས་འཕོ་བ་དང་།། ལྷུམས་སུ་ཞུགས་དང་བལྟམས་པ་དང་།། བཟོ་ཡི་གནས་ལ་མཁས་པ་དང༌།། བཙུན་མོའི་
འཁོར་དགྱེས་རོལ་པ་དང༌།། ངེས་འབྱུང་དཀའ་བ་སྤྱད་པ་དང་།། བྱང་ཆུབ་སྙིང་བོར་གཤེགས་པ་དང་།། བདུད་
སྡེ་འཇོམས་དང་རྫོགས་པར་ནི།། བྱང་ཆུབ་ཆོས་ཀྱི་འཁོར་ལོ་དང་།། མྱ་ངན་འདས་པར་གཤེགས་མཛད་རྣམས།།
ཡོངས་སུ་མ་དག་གནས་རྣམས་སུ།། སྲིད་པ་ཇི་སྲིད་གནས་པར་སྟོན།། ཞེས་སོ།། གཉིས་པ་ལ། སོ་སོར་བཤད་པ་
དང༌། དོན་བསྡུ་བའོ། །
དང་བོ། མཛད་པ་བཅུ་གཉིས་སོ་སོར་བཤད་པ།
མཛད་པ་བཅུ་གཉིས་སོ་སོར་བཤད་པ་ལ་བཅུ་གཉིས་ཡོད་པས།
དང་བོ། དགའ་ལྡན་གནས་ནས་འཕོ་བའི་མཛད་པ།
དགའ་ལྡན་གནས་ནས་འཕོ་བའི་མཛད་པ་ལ་གཉིས། སངས་རྒྱས་རྣམས་ཀྱིས་བསྐུལ་ཏེ་གཟིགས་པ་ལྔ་
པ་གཟིགས་ཚུལ། ལྷའི་ཚོགས་ཀྱིས་བཤོལ་བཏབ་སྟེ་ལན་གསུངས་ཚུལ་ལོ།། དང་བོ་ནི། དམ་པ་ཏོག་དཀར་དེ་
ཉིད་ཀྱིས་ལྷའི་ཚོགས་ལ་ཆོས་སྟོན་བཞིན་དུ་བཞུགས་པའི་ཚེ། ཕྱོགས་བཅུའི་སངས་རྒྱས་[རྣམས་]ཀྱི་བྱིན་རླབས་
ཀྱིས་ལྷའི་སིལ་སྙན་རྣམས་ལས་ཚིགས་སུ་བཅད་པ་འདི་ལྟར་བྱུང་སྟེ། བསོད་ནམས་རྒྱ་ཆེན་ཚོགས་མངའ་དྲན་
རྟོགས་ཤིང་།། བློ་གྲོས་མཐའ་ཡས་ཤེས་རབ་འོད་མཛད་པ།། མཚུངས་མེད་སྟོབས་མངའ་སྒྱུ་རྩལ་རྒྱ་ཆེ་བ།། མར་
མེ་མཛད་ཀྱིས་ལུང་བསྟན་དགོངས་པར་(༦ན) མཛོད།། ཅེས་བསྐུལ་པར་བརྟེན་གཟིགས་པ་ལྔ་ལ་གཟིགས་ནས་
དགའ་ལྡན་གྱིས་(གྱི་)གནས་ནས་འཕོ་བར་དགོངས་སོ།། གཟིགས་པ་ལྔ་ནི། ཡུམ་ལ་གཟིགས་པ་འཛམ་བུ་གླིང་
གི་དབུས་སེར་སྐྱའི་གྲོང་ཁྱེར་རོ།། རིགས་ལ་གཟིགས་པ་རྒྱལ་བོ་ཟས་གཙང་མའི་རིགས་སོ།། རུས་སམ་རྒྱུད་ལ་
235% 1}

༄༅། །གཉིས་པ། རྟོགས་བརྗོད་བཻཌྰུརྱ་སྔོན་པོའི་བུམ་བཟང་།
གཟིགས་པ་བུ་རམ་ཤིང་བ་ཤཱཀྱའི་གདུང་རྒྱུད་དོ།། ཡུལ་ལ་གཟིགས་པ་གཡོ་སྒྱུ་སོགས་བུད་མེད་ཀྱི